Diari Oficial de la Generalitat Valenciana


Sumari del DOGV 5522, del 29-05-2007 (2007/6470)

RESOLUCIÓ de 17 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord de col·laboració pel qual la Generalitat i el Consell General del Poder Judicial autoritzen al Ministeri Fiscal per a l'ocupació i utilització de la planta quinta de la Ciutat de la Justícia de València, compartida amb el Consell, per a seu del Fòrum de formació juridicoeconòmic del Ministeri Fiscal a la Comunitat Valenciana i es regula dita utilització.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5522

Data del DOGV
:   29-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6470


Data del document
:   17-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * sistema judicial
    * seu de la institució
    * cooperació administrativa

RESOLUCIÓ de 17 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació de l'Acord de col·laboració pel qual la Generalitat i el Consell General del Poder Judicial autoritzen al Ministeri Fiscal per a l'ocupació i utilització de la planta quinta de la Ciutat de la Justícia de València, compartida amb el Consell, per a seu del Fòrum de formació juridicoeconòmic del Ministeri Fiscal a la Comunitat Valenciana i es regula dita utilització. [2007/6470]
Subscrit, després de la tramitació prèvia reglamentària, entre el Consell General del Poder Judicial, el Ministeri Fiscal i la Generalitat, el 5 de març de 2007, un Acord de col·laboració pel qual la Generalitat i el Consell General del Poder Judicial autoritzen al Ministeri Fiscal per a l'ocupació i utilització de la planta quinta de la Ciutat de la Justícia de València, compartida amb el Consell, per a seu del Fòrum de formació juridicoeconòmic del Ministeri Fiscal a la Comunitat Valenciana i es regula dita utilització, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Acord, que ha quedat inscrit en el Registre de Convenis amb el número 0380 /007, i que figura com a annex d'esta resolució.
València, 17 de maig de 2007.- La directora general de Relacions amb les Corts i Secretariat del Govern: Angélica Such Ronda.
ACORD DE COL·LABORACIÓ ENTRE LA GENERALITAT I EL CONSELL GENERAL DEL PODER JUDICIAL PEL QUAL S'AUTORITZA AL MINISTERI FISCAL A L'OCUPACIÓ I UTILITZACIÓ DE LA PLANTA CINQUENA DE LA CIUTAT DE LA JUSTÍCIA DE VALÈNCIA, COMPARTIDA AMB EL CONSELL, PER A SEU DEL FÒRUM DE FORMACIÓ JURIDICOECONÒMICA DEL MINISTERI FISCAL A LA COMUNITAT VALENCIANA I ES REGULA DITA UTILITZACIÓ
Valéncia, cinc de març de 2007
REUNITS
D'una banda, l'Excm. Sr. Francisco José Hernando Santiago, President del Tribunal Suprem i del Consell General del Poder Judicial,
De l'altra, l'Excm. Sr. Cándido Conde-Pumpido Touron, Fiscal General de l'Estat,en virtut de Reial Decret 756/2004, de 23 d'abril, i en l'exercici de la representació del Ministeri Fiscal en tot el territori espanyol i de la Direcció Superior que li atorga l'article 22.2n de l'Estatut Orgànic del Ministeri Fiscal.
I, d'e l'altra, el Molt Honorable Sr. Francisco Camps Ortiz, President de la Generalitat, facultat per a este acte per Acord del Consell de data 23 de febrer de 2007.
Les tres parts actuen fent ús de les facultats que legalment tenen atribuïdes reconeixent-se la capacitat necessària per a la firma del present Acord i amb este fi,
MANIFESTEN
Que en data 1 d'abril de 2003 el Consell General del Poder Judicial i la Generalitat van subscriure un Conveni de Col·laboració, pel qual ambdues parts van acordar la creació a la Comunitat Valenciana d'un Fòrum de Formació i Estudis Juridicoeconòmics, com a pas previ a la creació d'un Centre permanent d'estudis del Consell General del Poder Judicial a la Comunitat Valenciana, en esta matèria.
En data 10 de novembre de 2003 les mateixes parts van firmar un Acord pel qual la Generalitat autoritzava el Consell General del Poder Judicial per a l'ocupació i utilització de la planta cinquena de la Ciutat de la Justícia de València com a seu del Centre de Formació i Estudis Juridicoeconòmics del Poder Judicial a la Comunitat Valenciana.
II. Que el Ministeri Fiscal, integrat amb autonomia funcional en el Poder Judicial, vol dur a terme un Fòrum de Formació Juridicoeconòmica del Ministeri Fiscal.
III. Que han convingut la Generalitat, el Consell General del Poder Judicial i el Ministeri Fiscal que en l'immoble que ocupa el Consell General del Poder Judicial a què es referix l'antecedent expositiu anterior, ho siga també pel Ministeri Fiscal a l'efecte de desplegar-hi el Fòrum de Formació Juridicoeconòmica del Ministeri Fiscal.
Per això, és voluntat de les parts que continue funcionant a la Ciutat de la Justícia de València el Centre de Formació i Estudis Juridicoeconòmics del Poder Judicial i es constituïsca en el mateix immoble el Fòrum de Formació Juridicoeconòmica del Ministeri Fiscal.
ACORDEN
Primer. La Generalitat, de conformitat amb el que establix l'article 55 i 60 de la Llei 14/2003, de 10 d'abril, de Patrimoni de la Generalitat i el Consell General del Poder Judicial, d'acord amb el Conveni subscrit amb dita Comunitat Autònoma, autoritzen el Ministeri Fiscal a utilitzar temporalment la planta cinquena de la Ciutat de la Justícia de València amb la superfície, característiques i situació que es detallen en el pla que s'acompanya com a annex d'este document, durant el temps de vigència de l'autorització que té concedida el Consell General del Poder Judicial.
Segon. Dita autorització es realitza a títol gratuït i per ús exclusiu de constituir la seu del Fòrum de Formació Juridicoeconòmica del Ministeri Fiscal, a la Comunitat Valenciana, amb els servicis administratius inherents al seu funcionament i al desplegament de les activitats que li són pròpies.
La utilització preferent del citat immoble es realitzarà com fins ara pel Consell General del Poder Judicial i el Ministeri Fiscal s'haurà de coordinar amb el Consell per a dur a terme les seues activitats, sense perjuí de les que puguen realitzar-se en comú.
Tercer. A fi d'assegurar l'adequat desplegament i execució de totes aquelles qüestions relacionades amb este Conveni, s'atribuïx al Consell Assessor del Centre, a més de les funcions que li corresponen en virtut de la clàusula cinquena del Conveni subscrit l'1 d'abril de 2003 entre el Consell General del Poder Judicial i la Generalitat, la coordinació d'altres activitats que es realitzen en el centre d'acord amb el que establix la clàusula segona d'este document i, també, interpretar i dirimir els possibles conflictes que pogueren sorgir com a conseqüència de la seua aplicació.
Només als efectes del que establix este Conveni s'incorporaran al Consell Assessor del Centre tres representants designats pel Ministeri Fiscal.
QUART. Com que el Consell General del Poder Judicial ja ha realitzat les obres d'adequació, no fa falta la realització de cap obra més. Així mateix, l'esmentat immoble es troba amb les dotacions necessàries per al funcionament del Centre, com ara, terminals informàtics i telefònics, material ofimàtic i mobiliari que és propietat del Consell General del Poder Judicial, i s'autoritza, també, el seu ús per part del Fòrum de Formació Jurídiceconòmica del Ministeri Fiscal.
I, en prova de conformitat, subscriuen el present Acord, en triple versió, en el lloc i la data indicats.
El president del Consell General del Poder Judicial, Francisco José Hernando Santiago
El fiscal General de l'Estat, Cándido Conde-Pumpido Touron
El president de la Generalitat, Francisco Camps Ortiz